Diari Oficial de la Generalitat Valenciana


Sumari del DOGV 4959, del 04-03-2005 (2005/1698)

Procediment canviari número 389/2003. Cèdula de notificació.
------------------------------------------------------------

### Dades del document

Número de DOGV
:   4959

Data del DOGV
:   04-03-2005

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   2005/1698


Organisme emissor
:   Jutjat de Primera Instància Número 1 de Torrevieja

Tipus de document
:   Anunci

Procediment canviari número 389/2003. Cèdula de notificació. [2005/Q1698]
  
Procediment: assumpte civil 389/2003
  
Juí: procediment canviari 389/2003
  
Part demandant: Corrugados Tolon, SA
  
Part demandada: Torrenova Europa, SL
  
Sobre: canviaris
  
Al juí a què es fa referència s'ha dictat la resolució el text de la qual, literalment, diu així:
  
«Interlocutòria
  
Torrevieja, 12 de maig de 2004
  
Antecedents de fet
  
1. En el present juí canviari incoat a instància de la procuradora Araceli Devesa Partera, en nom i representació de Corrugados Tolon, SA, contra Torrenova Europa, SL, en reclamació de 16.788,94 euros de principal i de 5.036,68 euros per interessos de demora, despeses i costes, es va dictar la interlocutòria de 9 de juny de 2003, en què s'acorda requerir el pagament al deutor pel termini de 10 dies, així com l'embargament preventiu dels seus béns per a assegurar les quantitats reclamades.
  
2. Que es va portar a efecte el requeriment de pagament i que transcorregut el termini concedit al deutor este ni ha pagat al creditor ni ha presentat demanda d'oposició al juí canviari.
  
Fonaments de dret
  
Únic. Disposa l'article 825 de la Llei 1/2000, d'Enjudiciament Civil (LECn), que, si el demandat no interposa demanda d'oposició, ni tampoc paga al creditor en el termini establit, es despatxarà execució per les quantitats reclamades, i afig que l'execució despatxada en este cas se substanciarà d'acord amb l'establit en la mateixa LECn, per a la de sentència i resolucions judicials i arbitratges, és a dir sense el requeriment previ de pagament, com assenyala l'article 580 i limitada l'oposició als supòsits contemplats en l'article 556; per la qual cosa procedix donar per acabades les presents actuacions de juí canviari número 389/2003 com a resultat de la seua transformació en actuacions d'execució de títol judicial número 251/2004, i despatxar execució contra els demandats esmentats, per les quantitats reclamades, efectuant l'embargament, si no s'ha pogut practicar sobre els béns d'estos en la quantitat suficient per a cobrir l'import de les quantitats reclamades, i manar continuar la tramitació de les presents actuacions d'acord amb l'establit en la LEC per a les sentències i les altres resolucions judicials i arbitrals (article 517.1 de la LEC), sense la necessitat de cap requeriment de pagament (article 580 de la LEC), embargament dels béns efectuat en la diligència de data, practiqueu les mesures de garantia dels béns embargats, si no s'ha verificat, i procediu-ne a l'execució per la via de constrenyiment, d'acord amb el que disposa en els articles 634 i següents de la LEC.
  
Part dispositiva
  
1. Donar per acabades les presents actuacions de juí canviari número 389/2003 com a resultat de la seua transformació en actuacions d'execució de títol judicial número 251/2004, i fer saber a les parts que d'ara en avant, qualsevol escrit que adrecen a este jutjat l'hauran de fer en les actuacions d'execució de títol judicial número 251/2004.
  
2. Es despatxa, a instància de la procuradora Araceli Devesa Partera, en nom i representació de Corrugados Tolon, SA, part executant, execució contra Torrenova Europa, SL, part executada, per les quantitats següents: 16.788,94 euros en concepte de principal i de 5.036,68 euros en concepte d'interessos de demora, despeses i costes, pendent esta darrera quantitat de la ulterior liquidació, l'execució de la qual se substanciarà d'acord amb l'establit per a l'execució de les resolucions judicials o arbitrals.
  
3. Els béns embargats preventivament es faran, a instància de la part demandant, d'acord amb l'establit en la LECn per al procediment de constrenyiment.
  
4. Requeriu a l'executat perquè, en el termini màxim de 10 dies, manifeste al jutjat la relació de béns i drets suficients per a cobrir la quantia de l'execució amb expressió, si escau, de càrregues i gravàmens, així, com en el cas d'immobles, si estan ocupats, per quines persones i amb quin títol, amb l'advertència de les accions que se li puguen imposar, almenys per desobediència greu, si no presenta la relació dels seus béns, hi incloga béns que no siguen seus, hi excloga béns propis susceptibles d'embargament o no desvele les càrregues i gravàmens que pesaren sobre estos, així com la possibilitat d'imposar-li multes periòdiques si no respon com cal al requeriment.
  
Procediu a fer lliurament a la part executant de les quantitats consignades en el procediment de què prové la present execució que fa una suma de 13.764,84 euros.
  
Esta resolució és ferma i contra la qual no s'hi pot interposar cap recurs (article 551.2 LECn), sense perjuí que els deutors puguen oposar-se a l'execució despatxada dins dels 10 dies següents a la notificació de la interlocutòria, per algun dels motius assenyalats en l'article 556.1 de la LECn, però amb els efectes establits en l'apartat 2 del mateix precepte.
  
Ho acorda i firma sa senyoria. En done fe.
  
Firma del jutge. Firma del secretari».
  
Atés el desconeixement de l'actual domicili o residència de la part demandada, mitjançant la provisió de 3 de febrer de 2004, el jutge, de conformitat amb el que disposen els articles 156.4 i 164 de la Llei 1/2000, d'Enjudiciament Civil, ha acordat la publicació del present edicte en el Diari Oficial de la Generalitat Valenciana per a portar a efecte la diligència de notificació al demandat Torrenova Europa, SL.